സര്ക്കാരിന്റെ പൊതു നിലപാട് അനുസരിച്ചുള്ളതാണ് മന്ത്രിയുടെ പ്രതികരണം മുഹമ്മദ് റിയാസിന് പിന്തുണയുമായി സിപിഎം തിരുവനന്തപുരം: കരാറുകാരെക്കൂട്ടി എംഎല്എമാര് കാണാന് വരുരുതെന്ന പൊതുമരാമത്ത് മന്ത്രി മുഹമ്മദ് റിയാസിന്റെ പ്രസ്താവനയ്ക്ക് പിന്തുണ നല്കി സിപിഎം. സര്ക്കാരിന്റെ പൊതു നിലപാട് അനുസരിച്ചുള്ളതാണ് മന്ത്രിയുടെ പ്രതികരണമെന്ന് സിപിഎം ആക്ടിങ് സെക്രട്ടറി എ വിജയരാഘവന് അറിയിച്ചു. വിഷയത്തില് മന്ത്രി പി എ മുഹമ്മദ് റിയാസിന് പൂര്ണ്ണ പിന്തുണ നല്കുമെന്നും ശുപാര്ശകള് ഇല്ലാതെ കാര്യങ്ങള് വേഗത്തില് നടക്കണമെന്നാണ് സര്ക്കാരിന്റെ നിലപാടെന്നും അദ്ദേഹം പറഞ്ഞു. ഭരണഘടനാ സ്ഥാപനമെന്ന നിലയില് സര്ക്കാര് ഇക്കാര്യത്തില് സാധ്യമായതെല്ലാം ചെയ്യുമെന്നും വിജയരാഘവന് ഉറപ്പു നല്കി. എംഎല്എമാര് ഉയര്ത്തുന്ന വിഷയങ്ങള്ക്ക് മന്ത്രിമാര് അര്ഹിക്കുന്ന പരിഗണന നല്കുന്നുണ്ട്. മന്ത്രിമാരുടെ ഓഫീസ് എങ്ങനെ പ്രവര്ത്തിക്കണമെന്നതിന് സര്ക്കാരിന് നിലപാടുണ്ട്. സര്ക്കാരും മന്ത്രിമാരും എങ്ങനെ പ്രവര്ത്തിക്കണം എന്നത് സംബന്ധിച്ച് സിപിഎമ്മിന് പൊതു നിലപാടുണ്ടെന്നം അദ്ദേഹം കൂട്ടിച്ചേര്ത്തു. കരാറുകാരെ കൂട്ടി എംഎല്എമാര് തന്നെ കാണാന് വരരുതെന്ന പ്രസ്താവനയില് ഉറച്ച് നില്ക്കുകയാണെന്ന് കഴിഞ്ഞ ദിവസം മുഹമ്മദ് റിയാസ് അറിയിച്ചിരുന്നു. ഇടതുപക്ഷ നയവും നിലപാടുമാണ് താന് വ്യക്തമാക്കിയതെന്നായിരുന്നു അദ്ദേഹത്തിന്റെ പ്രതികരണം. എംഎല്എമാര്ക്ക് കാരാറുകാരെ മന്ത്രിയുടെ അടുത്ത് കൊണ്ട് വരാം. പക്ഷെ എന്ത് ഏതാണെന്നും ആരാണെന്നും നോക്കിയേ പറ്റു. മന്ത്രി എന്ന നിലയില് ഇടത് പക്ഷ നിലപാടും നയവുമാണ് നടപ്പാക്കുന്നത്. കരാറുകാര് തെറ്റായ നിലപാട് എടുത്താല് അംഗീകരിക്കാനാകില്ല. എഞ്ചിനിയര്, കരാറുകാര് എന്നിവരുടെ പേര് നിര്മ്മാണ പ്രവര്ത്തികളില് എല്ലാം രേഖപ്പെടുത്തും. ഇതിനായുള്ള ശ്രമത്തിലാണെന്നും അങ്ങനെയാണെങ്കില് ജനങ്ങള്ക്ക് അവരോട് നേരിട്ട് പ്രശ്നങ്ങള് പറയാന് കഴിയുമെന്നും അദ്ദേഹം വിശദമാക്കിയിരുന്നു.